Basa kang digunakake Suku Bai padha karo suku Yi saka Tibet. Aksara kang digunakake padha karo aksara Cina, amarga Suku Bai rikala biyèn ana gegayutan karo Suku Han.[2] Suku Bai uripe ana ing pinggir kali ing kutha Yunnan, Lancang, Nujiang, lan Jinsha. Suku Bai urip kanthi cara tani, papan kang digunakake kanggo tetanen ana ing panggon kang cedhak karo Danau Erhai.[2] Nalika ketiga sawahe wong suku Bai ditanduri pari, nalika wayah rendheng ditanduri kacang-kacangan, kapas, tebu, gandum. Suku Bai uga trampil gawé kerajinan saka marmer, Ing Gunung Dianchang akèh marmer Yunnan kang wis misuwur. Werna-werna marmer kang digawé déning warga suku Bai ana kang warnane putih lan ana seret abang, biru nom, ijo, lan kuning. Marmer iki ana kang digunakakae kanggo bahan bangunan gedhung lan ana uga kang diukir.[2]